1916. december 3-án Tahy és Heinrich Machner pilóta a Trieszt ellen vonuló olasz bombázókat támadta kétüléses felderítő gépével és Goriziánál sikerült lelőniük az egyik Caproni Ca.1-et. 1917. május 11-én Ernst Heinz pilótával Vertoiba körzetében kényszerített földre egy Nieuport felderítőt. A 10. isonzói csata (1917. május 12.-június 6.) alatt újabb két légi győzelmet aratott: május 14-én Mernánál, június 3-án pedig Sobernél lőtt le egy-egy olasz Nieuportot. Június 26-án Fejes István pilótával közösen földre kényszerített egy Caudront és megszerezte az ászpilótai minősítéshez szükséges ötödik győzelmét.